CELEX: 32008D0689
Language: hu
Date: 2008-08-01 00:00:00
Title: 2008/689/EK: A Bizottság határozata ( 2008. augusztus 1.) az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról (az értesítés a C(2008) 4017. számú dokumentummal történt) (EGT-vonatkozású szöveg)

23.8.2008   
            
            
               HU
            
            
               Az Európai Unió Hivatalos Lapja
            
            
               L 225/10
            
         
      A BIZOTTSÁG HATÁROZATA
   
   (2008. augusztus 1.)
   az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról
   (az értesítés a C(2008) 4017. számú dokumentummal történt)
   (EGT-vonatkozású szöveg)
   (2008/689/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvre (1) és különösen annak 4. cikke (2) bekezdésének b) pontjára,
   mivel:
   
               (1)
            
            
               A 2000/53/EK irányelv 4. cikke (2) bekezdésének a) pontja az irányelv II. mellékletében felsorolt esetek és feltételek kivételével megtiltja az ólom, a higany, a kadmium és a hat vegyértékű króm felhasználását a 2003. július 1. után forgalomba hozott járművek anyagaiban és alkatrészeiben. A 2000/53/EK irányelv 4. cikke (2) bekezdésének b) pontja szerint a Bizottság rendszeres időközönként a műszaki és tudományos fejlődéshez igazítja az irányelv II. mellékletét.
            
         
               (2)
            
            
               A 2000/53/EK irányelv II. melléklete felsorolja az irányelv 4. cikke (2) bekezdésének a) pontjában megadott, nehézfémekre vonatkozó tilalom alól mentesített anyagokat és alkatrészeket. Ezek közül számos mentesség megszűnik a mellékletben megadott időpontban. Egy adott mentesség hatályának vége előtt forgalomba hozott járművek anyagai és alkatrészei tartalmazhatják a 2000/53/EK irányelv II. mellékletében felsorolt nehézfémeket.
            
         
               (3)
            
            
               A 2000/53/EK irányelv 4. cikke (2) bekezdésének a) pontjában foglalt tilalom alóli egyes mentességek hatályának meghosszabbítása szükségtelen, mivel az ólom, a higany, a kadmium és a hat vegyértékű króm használata a műszaki fejlődés következtében elkerülhetővé vált az említett alkalmazásokban.
            
         
               (4)
            
            
               Fenn kell tartani bizonyos ólmot, higanyt, kadmiumot vagy hat vegyértékű krómot tartalmazó anyagok és alkatrészek esetében a 4. cikk (2) bekezdésének a) pontja szerinti tilalom alóli mentességet, mivel ezen összetevők alkalmazása ezekben az anyagokban vagy alkatrészekben jelenleg még elkerülhetetlen. Bizonyos esetekben felül kell vizsgálni e mentességek hatályát annak érdekében, hogy a tiltott anyagok kivonására elegendő időt lehessen biztosítani a jövőben.
            
         
               (5)
            
            
               A 2000/53/EK irányelv II. melléklete, amelyet az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról szóló, 2005. június 10-i 2005/438/EK bizottsági határozat (2) módosított, megjegyzéseinek harmadik francia bekezdésében rendelkezik arról, hogy a 2003. július 1. előtt forgalomba hozott járművekben való felhasználásra szánt, 2003. július 1. után forgalomba hozott pótalkatrészek mentesülnek a 2000/53/EK irányelv 4. cikke (2) bekezdésének a) pontjában foglalt rendelkezések alól. Ez a mentesség lehetővé teszi a 2000/53/EK irányelv 4. cikke (2) bekezdésének a) pontjában foglalt, nehézfémekre vonatkozó tilalom hatálybalépése előtt forgalomba hozott járművek olyan alkatrészekkel történő javítását, amelyek megfelelnek az eredeti alkatrészekre vonatkozó minőségi és biztonsági követelményeknek.
            
         
               (6)
            
            
               A 2003. július 1. után, de a 2000/53/EK irányelv II. mellékletében foglalt, adott mentesség hatályának lejárata után forgalomba hozott járművek pótalkatrészeire nem vonatkozik a melléklet megjegyzéseinek harmadik francia bekezdése. Így ezen járművek pótalkatrészeinek nehézfémmentesnek kell lenniük, még akkor is, ha olyan alkatrészeket cserélnek ki velük, amelyek eredetileg tartalmaztak nehézfémet.
            
         
               (7)
            
            
               Bizonyos esetekben műszaki okok miatt nem lehet az eredetitől eltérő pótalkatrészekkel megjavítani egy járművet, mert ahhoz a teljes szerelési egység méretbeli vagy működési jellemzőit meg kellene változtatni. Ezeket a pótalkatrészeket nem lehet beszerelni az eredetileg nehézfémet tartalmazó alkatrészekkel gyártott szerelési egységekbe, így ezek a járművek nem javíthatók, ami pedig idő előtti ártalmatlanításukat teheti indokolttá. Ezért a II. mellékletet ennek megfelelően módosítani kell. Ez a határozat korlátozott ideig és csak korlátozott számú járművet, járművekben használt anyagot és alkatrészt érint.
            
         
               (8)
            
            
               Mivel a fogyasztók biztonsága alapvető szempont, és a termékek újrafelhasználása, felújítása, valamint élettartamának meghosszabbítása a környezetvédelem érdekeit szolgálja, ezért rendelkezésre kell állniuk pótalkatrészeknek a 2003. július 1. és az adott mentesség hatályának lejárata között forgalomba hozott járművek javításához. Ennek megfelelően engedélyezni kell az ólom, a higany, a kadmium és a hat vegyértékű króm alkalmazását az ilyen járművek javításához használt pótalkatrészek anyagaiban és alkatrészeiben.
            
         
               (9)
            
            
               Indokolt ezen mentességek szövegezését összehangolni a hasonló mentességekről rendelkező, hulladékokkal kapcsolatos egyéb környezetvédelmi irányelvek tartalmával.
            
         
               (10)
            
            
               A 2000/53/EK irányelvet ezért ennek megfelelően módosítani kell.
            
         
               (11)
            
            
               E határozat rendelkezései összhangban vannak a hulladékokról szóló, 2006. április 5-i 2006/12/EK európai parlamenti és tanácsi irányelv (3) 18. cikke (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2000/53/EK irányelv II. melléklete helyébe e határozat mellékletének szövege lép.
   2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2008. augusztus 1-jén.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 269., 2000.10.21., 34. o. A legutóbb a 2008/33/EK irányelvvel (HL L 81., 2008.3.20., 62. o.) módosított irányelv.
   
      (2)  HL L 152., 2005.6.15., 19. o.
   
      (3)  HL L 114., 2006.4.27., 9. o.
   
      MELLÉKLET
      
         
            „II. MELLÉKLET
            A 4. cikk (2) bekezdése a) pontjának hatálya alól mentesített anyagok és alkatrészek
            
                        Anyagok és alkatrészek
                     
                     
                        A mentesség alkalmazási területe és hatályának lejárata/vége
                     
                     
                        A 4. cikk (2) bekezdése b) pontjának iv. alpontja szerint felcímkézendő vagy azonosíthatóvá teendő
                     
                  
                        Ólom mint ötvözőelem
                     
                  
                        
                                    1.
                                 
                                 
                                    Acél megmunkálási célokra és horganyzott acél, legfeljebb 0,35 tömegszázalék ólomtartalommal
                                 
                              
                     
                         
                     
                     
                         
                     
                  
                        
                                    2. a)
                                 
                                 
                                    Alumínium megmunkálási célokra, legfeljebb 2 tömegszázalék ólomtartalommal
                                 
                              
                     
                        A 2005. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    2. b)
                                 
                                 
                                    Alumínium legfeljebb 1,5 tömegszázalék ólomtartalommal
                                 
                              
                     
                        A 2008. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    2. c)
                                 
                                 
                                    Alumínium legfeljebb 0,4 tömegszázalék ólomtartalommal
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Rézötvözet legfeljebb 4 tömegszázalék ólomtartalommal
                                 
                              
                     
                         
                     
                     
                         
                     
                  
                        
                                    4. a)
                                 
                                 
                                    Csapágycsészék és -perselyek
                                 
                              
                     
                        A 2008. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    4. b)
                                 
                                 
                                    A motorokban, sebességváltókban és a légkondicionáló kompresszorokban található csapágycsészék és -perselyek
                                 
                              
                     
                        2011. július 1-jéig és azután a 2011. július 1. előtt forgalomba hozott járművek pótalkatrészeire vonatkozóan
                     
                     
                         
                     
                  
                        Ólom és ólomvegyületek alkatrészekben
                     
                  
                        
                                    5.
                                 
                                 
                                    Akkumulátorok
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Lengéscsillapítók
                                 
                              
                     
                         
                     
                     
                        X
                     
                  
                        
                                    7. a)
                                 
                                 
                                    Elasztomerek vulkanizálási ható- és stabilizáló anyagai a fék-, üzemanyag- és légszállító csövekben, elasztomer/fém alkatrészek az alváz elemeiben vagy a motortartó elemekben
                                 
                              
                     
                        A 2005. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    7. b)
                                 
                                 
                                    Elasztomerek vulkanizálási ható- és stabilizáló anyagai a fék-, üzemanyag- és légszállító csövekben, elasztomer/fém alkatrészek az alváz elemeiben vagy a motortartó elemekben, legfeljebb 0,5 tömegszázalék ólomtartalommal
                                 
                              
                     
                        A 2006. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    7. c)
                                 
                                 
                                    Elasztomerek kötőanyagai az erőátviteli alkalmazásokban, legfeljebb 0,5 tömegszázalék ólomtartalommal
                                 
                              
                     
                        2009. július 1.
                     
                     
                         
                     
                  
                        
                                    8. a)
                                 
                                 
                                    Forraszanyag elektronikai áramköri paneleken és egyéb elektromos alkalmazásokban, kivéve üvegen
                                 
                              
                     
                        A 2010. december 31. előtt típusjóváhagyást nyert járművek és ezen járművek pótalkatrészei (felülvizsgálat 2009-ben)
                     
                     
                        X (1)
                        
                     
                  
                        
                                    8. b)
                                 
                                 
                                    Forraszanyag elektromos alkalmazásokban, üvegen
                                 
                              
                     
                        A 2010. december 31. előtt típusjóváhagyást nyert járművek és ezen járművek pótalkatrészei (felülvizsgálat 2009-ben)
                     
                     
                        X (1)
                        
                     
                  
                        
                                    9.
                                 
                                 
                                    Szelepülések
                                 
                              
                     
                        A 2003. július 1. előtt kifejlesztett motorok pótalkatrészeiként
                     
                     
                         
                     
                  
                        
                                    10.
                                 
                                 
                                    Elektromos alkatrészek, amelyek üveg vagy kerámia beágyazó-anyagkeverékekben ólmot tartalmaznak, az izzók üvege és a gyújtógyertyák zománcbevonata kivételével
                                 
                              
                     
                         
                     
                     
                        X (2)
                        
                        (a motorok piezo alkatrészeinek kivételével)
                     
                  
                        
                                    11.
                                 
                                 
                                    Robbanópatronok
                                 
                              
                     
                        A 2006. július 1. előtt típusjóváhagyást nyert járművek és az e járművekbe szánt pótalkatrészek
                     
                     
                         
                     
                  
                        Hat vegyértékű króm
                     
                  
                        
                                    12. a)
                                 
                                 
                                    Korrózióvédő bevonatok
                                 
                              
                     
                        A 2007. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    12. b)
                                 
                                 
                                    Alvázelemeknél felhasznált csavarokkal és anyacsavarokkal kapcsolatos korrózióvédő bevonatok
                                 
                              
                     
                        A 2008. július 1. előtt forgalomba hozott járművek pótalkatrészeiként
                     
                     
                         
                     
                  
                        
                                    13.
                                 
                                 
                                    Lakóautók abszorpciós hűtőgépei
                                 
                              
                     
                         
                     
                     
                        X
                     
                  
                        Higany
                     
                  
                        
                                    14. a)
                                 
                                 
                                    A fényszórókban használt kisülőlámpák
                                 
                              
                     
                        A 2012. július 1. előtt típusjóváhagyást nyert járművek és az e járművekbe szánt pótalkatrészek
                     
                     
                        X
                     
                  
                        
                                    14. b)
                                 
                                 
                                    Műszerfal kijelzőiben használt fénycsövek
                                 
                              
                     
                        A 2012. július 1. előtt típusjóváhagyást nyert járművek és az e járművekbe szánt pótalkatrészek
                     
                     
                        X
                     
                  
                        Kadmium
                     
                  
                        
                                    15.
                                 
                                 
                                    Elektromos meghajtású járművek akkumulátorai
                                 
                              
                     
                        2008. december 31. és azután, a 2008. december 31. előtt forgalomba hozott járművek pótalkatrészeiként
                     
                     
                         
                     
                  Megjegyzések:
            Az ólom, a hat vegyértékű króm és a higany esetében a homogén anyagban legfeljebb 0,1 tömegszázalékos maximális koncentráció, a kadmium esetében pedig a homogén anyagban legfeljebb 0,01 tömegszázalékos maximális koncentráció megengedett.
            A mentesség lejártának napján már forgalomba hozott járművek alkatrészeinek újrafelhasználása korlátozás nélkül lehetséges, mivel ez nem tartozik a 4. cikk (2) bekezdése a) pontjának hatálya alá.
            A 2003. július 1. előtt forgalomba hozott járművekben való felhasználásra szánt, 2003. július 1. után forgalomba hozott pótalkatrészek mentesülnek a 4. cikk (2) bekezdésének a) pontjában foglalt rendelkezések alól (3).
         
      
      
         (1)  Szétszerelés, ha a 10. bejegyzés tekintetében a 60 g/jármű átlagos határértéket meghaladták. E kikötés alkalmazása esetén a nem a gyártó által a gyártósoron beszerelt elektronikus berendezéseket nem kell figyelembe venni.
      
         (2)  Szétszerelés, ha a 8. bejegyzés tekintetében a 60 g/jármű átlagos határértéket meghaladták. E kikötés alkalmazása esetén a nem a gyártó által a gyártósoron beszerelt elektronikus berendezéseket nem kell figyelembe venni.
      
         (3)  Ez a kikötés nem vonatkozik a kerékkiegyensúlyozó súlyokra, az elektromotorok szénkeféire és a fékbetétekre.”